CELEX: 62008CA0212
Language: hu
Date: 2011-06-30 00:00:00
Title: C-212/08. sz. ügy: A Bíróság (nyolcadik tanács) 2011. június 30-i ítélete (a Conseil d'État (Franciaország) előzetes döntéshozatal iránti kérelme) — Société Zetruf Ltd kontra Premier ministre (A lóversenypályákon kívüli lóversenyfogadások lebonyolításának kizárólagos rendszere — EK 49. cikk — A szolgáltatásnyújtás szabadságának korlátozása — Nyomós közérdekek — A játékfüggőség elleni küzdelemre, a csalások és más bűncselekmények elleni küzdelemre, valamint a vidékfejlesztéshez való hozzájárulásra irányuló cél — Arányosság — Korlátozó intézkedés, amelynek a játéklehetőségek csökkentését és a szerencsejáték-tevékenységek koherens és szisztematikus módon történő korlátozását kell céloznia — Dinamikus üzletpolitikát folytató gazdasági szereplő — Mértéktartó hirdetési politika — A hagyományos csatornákon és az interneten történő forgalmazás akadályainak értékelése)

27.8.2011   
            
            
               HU
            
            
               Az Európai Unió Hivatalos Lapja
            
            
               C 252/2
            
         A Bíróság (nyolcadik tanács) 2011. június 30-i ítélete (a Conseil d'État (Franciaország) előzetes döntéshozatal iránti kérelme) — Société Zetruf Ltd kontra Premier ministre
   (C-212/08. sz. ügy) (1)
   
   (A lóversenypályákon kívüli lóversenyfogadások lebonyolításának kizárólagos rendszere - EK 49. cikk - A szolgáltatásnyújtás szabadságának korlátozása - Nyomós közérdekek - A játékfüggőség elleni küzdelemre, a csalások és más bűncselekmények elleni küzdelemre, valamint a vidékfejlesztéshez való hozzájárulásra irányuló cél - Arányosság - Korlátozó intézkedés, amelynek a játéklehetőségek csökkentését és a szerencsejáték-tevékenységek koherens és szisztematikus módon történő korlátozását kell céloznia - Dinamikus üzletpolitikát folytató gazdasági szereplő - Mértéktartó hirdetési politika - A hagyományos csatornákon és az interneten történő forgalmazás akadályainak értékelése)
   2011/C 252/02
   Az eljárás nyelve: francia
   
      A kérdést előterjesztő bíróság
   
   Conseil d'État
   
      Az alapeljárás felei
   
   
      Felperes: Société Zetruf Ltd
   
      Alperes: Premier ministre
   
      Tárgy
   
   Előzetes döntéshozatal iránti kérelem — Conseil d’État — Az EK 49. cikk és az EK 50. cikk értelmezése — Azon rendszer elfogadhatósága, amely a lóversenyfogadások lóversenypályákon kívül történő lebonyolítását kizárólagos jelleggel egyetlen nonprofit gazdasági szereplő javára biztosítja, amely ugyanakkor dinamikus üzletpolitikát folytat — Csak az on-line lóversenyfogadásokat szükséges-e figyelembe venni, vagy pedig a lóversenyfogadási ágazatot a maga egészében, tekintet nélkül a fogadások formájára?
   
      Rendelkező rész
   
   
               1.
            
            
               Az EK 49. cikket úgy kell értelmezni, hogy:
               
                           a)
                        
                        
                           az a tagállam, amely a szerencsejáték-ágazatban a fogyasztók különösen magas szintű védelmét kívánja biztosítani, megalapozottan vélheti úgy, hogy csak a hatóságok szigorú ellenőrzése alatt álló, egyetlen szervezetnek biztosított kizárólagos jogok teszik lehetővé az ezen ágazathoz kapcsolódó veszélyek ellenőrzés alatt tartását, valamint a játékhoz kapcsolódó túlzott kiadások ösztönzésének a megelőzésére és a játékfüggőség elleni küzdelemre irányuló célok kellőképpen hatékony követését;
                        
                     
                           b)
                        
                        
                           a kérdést előterjesztő bíróság feladata annak vizsgálata, hogy:
                           
                                       —
                                    
                                    
                                       az alapjogvita tényállásának időpontjában a nemzeti hatóságok valóban ilyen különösen magas szintű védelmet kívántak-e biztosítani, és hogy az elérni kívánt ezen védelmi szintre tekintettel a monopólium bevezetése ténylegesen szükségesnek tekinthető-e, és
                                    
                                 
                                       —
                                    
                                    
                                       ténylegesen koherens és szisztematikus módon kerül-e sor a főszabály szerint a kizárólagos jogokkal rendelkező szervezet tevékenységei felett gyakorolt állami ellenőrzésekre az e szervezet számára kitűzött célok követése során;
                                    
                                 
                     
                           c)
                        
                        
                           a bűnözés elleni küzdelemre, valamint a játéklehetőségek csökkentésére irányuló célokkal való összhang érdekében egy olyan nemzeti szabályozásnak, amely monopóliumot hoz létre a szerencsejátékok területén:
                           
                                       —
                                    
                                    
                                       azon a megállapításon kell alapulnia, miszerint a szerencsejátékokhoz kapcsolódó bűncselekmények és csalások, valamint a játékfüggőség problémát okoz az érintett tagállam területén, amelyet az engedélyezett és szabályozott tevékenységek terjesztése orvosolhat, és
                                    
                                 
                                       —
                                    
                                    
                                       kizárólag mértéktartó és szigorúan a fogyasztóknak az ellenőrzött játékok rendszere felé orientálásához szükséges mértékre korlátozódó reklámot tehet lehetővé.
                                    
                                 
                     
         
               2.
            
            
               A szolgáltatásnyújtás szabadsága olyan rendszer általi megsértésének megítélése céljából, amely a lóversenyfogadások szervezésére vonatkozóan kizárólagosságot biztosít, a nemzeti bíróságoknak e fogadások valamennyi egymást helyettesítő forgalmazási csatornáját figyelembe kell venniük, hacsak az internet igénybevétele nem jár azzal a következménnyel, hogy az érintett szerencsejátékokkal kapcsolatos kockázatokat a hagyományos csatornákon értékesített szerencsejátékok már meglévő kockázatain felül növeli. Egy olyan nemzeti szabályozás esetén, amely egyformán alkalmazandó az on-line fogadások kínálatára és a hagyományos csatornákon megtett fogadások kínálatára, a szolgáltatásnyújtás szabadságának megsértését az érintett ágazat egészét érintő korlátozások szempontjából kell megítélni.
            
         
      (1)  HL C 197., 2008.8.2.